หุ้นแบงก์ตัวชี้ชะตาSET ฟื้นหรือทรุด!
SET สัปดาห์หน้าอิงผลประกอบการ Q2/58 ของกลุ่มแบงก์ หากออกมาดีจะช่วยหนุน แต่ถ้าไม่ดีจะกดดันดัชนีต่อ ส่วนหุ้น ICT ได้ปัจจัยหนุนจากการประมูลคลื่น 4G ปัญหาหนี้กรีซคลี่คลายแล้วส่งผลดีต่อเงินยูโร และช่วยหนุนราคาน้ำมันดิบ สำหรับปัจจัยที่ต้องจับตา คือ การเปลี่ยนแปลงทีมเศรษฐกิจของไทย, การประชุม FOMC, กรีซต้องชำระหนี้ต่อ ECB และการยืนซองประมูลพลังงานทดแทนแบบ FiT ขนาด 800 MW
19 ก.ค. 2558

Technical Weekly: by Capital Nomura Securities (Thailand)
 
SET สัปดาห์หน้าเคลื่อนไหว โดยอิงผลประกอบการในไตรมาส 2/58 ของกลุ่มแบงก์ที่จะทยอยรายงานออกมาทั้งหมด คาดว่ากำไรรวมของ 10 ธนาคารพาณิชย์อยู่ที่ 4.93 หมื่นล้านบาท ลดลง 5.9% จากไตรมาสก่อน และลดลง 5.7% จากช่วงเดียวกันปีก่อน ส่งผลให้ PBV ของต่ำสุดในรอบ 11 ปีที่
ทั้งนี้ หากงบออกมาดีกว่าที่คาดการณ์ เชื่อว่าเกิดแรงหนุนการ Cover Short กลับ ช่วยหนุนตลาดฟื้นตัว แต่ถ้าหากออกมาต่ำกว่าอาจจะกดดันให้ดัชนีย่อตัวลง โดยสัปดาห์ที่ผ่านมามีสัญญาบวกจากหุ้น TMB และ KBANK ทีรายงานกำไรในมาสสองดีกว่าที่ตลาดคาดไว้
 
ขณะที่ ประเด็นการประมูล 4G โดยเฉพาะการนำคลื่น 900MHz มาประมูลพร้อมคลื่น 1800MHz ในวันที่ 11 พ.ย. 58 ถือว่าไวกว่ากำหนดเดิม และเป็นผลบวกต่อหุ้น ICT นำโดย ADVANC-INTUCH ที่จะ Outperform ต่อเนื่อง สำหรับปัจจัยภายนอกมีภาพเชิงบวกจากประเด็นหนี้กรีซที่รอรัฐสภาเยอรมันลงมติเห็นชอบให้เงินช่วยเหลือในค่ำวันศุกร์ที่ผ่านมา โดยจะทำให้กรีซได้รับเงินช่วยเหลือ 8.6 หมื่นล้านยูโรอย่างครบถ้วน และประเด็นนี้คงไม่กลับมากดดันตลาดอีกในช่วง 1ปี ข้างหน้า และน่าจะหนุนค่าเงินยูโรพลิกกลับมาแข็งค่าระยะสั้น
อีกทั้ง จะช่วยเป็นแรงหนุนให้ราคาน้ำมันดิบฟื้น โดยคาดว่าน้ำมันดิบ Brent เจอ Bottom ไปแล้วที่ 55 เหรียญฯ +/- และจะช่วนหนุนหุ้นโรงกลั่น PTTGC-IRPC ทำให้ประเมินภาพรวมของตลาดจะค่อยๆ ฟื้นตัวที่ แนวต้าน 1,500/1,505 จุด ส่วนแนวรับ 1,470/1,462 จุด
 
ส่วนปัจจัยอื่นๆ ที่ต้องติดตามในสัปดาห์หน้า 1) จับตาการเปลี่ยนแปลงทีมเศรษฐกิจหากเกิดขึ้นจะหนุน Sentiment การลงทุนของไทย 2) การประชุม FOMC 28-29 ก.ค.นี้ คาดคงดอกเบี้ยต่อ และดอกเบี้ยขาขึ้นจะเลื่อนไปเป็น ธ.ค.58 3) ในวันที่ 20 ก.ค.นี้ กรีซมีกำหนดชำระเงินต่อ ECB จำนวน 3.5พันล้านยูโร และธนาคารของกรีซจะกลับมาเปิดทำการปกติ และ 4) คาดกระทรวงพลังงานจะเปิดให้เอกชนยื่นประมูลพลังงานทดแทนแบบ FiT 800 MW ตั้งแต่ 29 ก.ค.นี้ จะช่วยหนุนกลุ่มพลังงานทางเลือก (EPC)-DEMCO-GUNKUL, และพลังงานทดแทนชีวมวล ได้แก่ TPCH-BCP
 
คลิกเพื่อดูรายละเอียด…